
  „Ľudstvo doteraz najviac posunuli vpred duchovia vskutku silní azlí: vždy znova rozdúchavali vášne, ktoré upadali do spánku– každá usporiadaná spoločnosť uspáva vášne–, aopätovne prebúdzali zmysel pre súperenie, rozpory, rozkoš znového, odvážneho, nevyskúšaného; nútili ľudí stavať názor proti názoru, vzor proti vzoru. Zvyčajne silou zbraní, rúcaním hraničných kameňov, porušovaním posvätných zásad– ale tiež novými náboženstvami amorálkami.“


  Friedrich Nietzsche


  Radostná veda


  


  „Úplne nesprávne chápeme dravú šelmu ačloveka dravca (napríklad Cesareho Borgiu), úplne nesprávne chápeme ‚prírodu‘, pokiaľ vtýchto najzdravších zo všetkých tropických netvorov avýrastkov stále hľadáme niečo ‚patologické‘ alebo dokonca nejaké ‚peklo‘, ktoré má byť vrodené; apredsa to až doteraz robila väčšina moralistov. Či nie je možné, že moralisti vsebe nosia nenávisť kpralesu aktrópom? Aže ‚tropického človeka‘ treba za každú cenu zdiskreditovať– či už ako ľudskú chorobu adegeneráciu, alebo ako jeho vlastné peklo asebatrýznenie? Prečo? Vprospech ‚miernych pásiem‘? Vprospech miernych ľudí? Tých, ktorí sú ‚morálni‘? Ktorí sú priemerní?“


  Friedrich Nietzsche


  Mimo dobra azla


  PROLÓG


  JÚL 2024


  Niečo tu nehrá, nesedí. Džíp odbočí zasfaltky, zahne na lesnú cestu. Hrboľatú, lemovanú kríkmi ahúštinami. Viac toho cez okno nevidím– noc pokročila, tma zhustla. Netuším, kam nás vezú, zmáha ma nepokoj. Ťažký terénny Nissan Patrol nadskakuje po výmoľoch, náprava praská, odpruženie protestuje. Ding nenadáva, zviera volant, civie do temnoty prežiarenej reflektormi. Zvláštne, na ranči kľaje neprestajne– len čo otvorí ústa, hrnú sa nadávky. Ale teraz… Mĺkvy.


  Aj ďalší traja sú potichu. Nezvyk, mrazí ma ztoho. Všetkých ich poznám, hoci niektorých len zvidenia. Párkrát sa priviezli do areálu, hodili reč sDingom. Robotníkom prikázali vyložiť náklad zdodávky. Statní chlapi, zohratí. Ich šéf– tak ho volajú– vyzerá ako kovboj zwesternu, na hlave nosí čierny klobúk. Aj teraz ho má nasadený, mĺkvo sedí vedľa Dinga, hľadí do čiernoty. Po celú jazdu sa neobzrel, nič nepovedal, takmer sa nehýbe. Uvoľneným, no vzpriameným držaním tela mi pripomína môjho Juriho– tiež to bude vojak či veterán.


  Spomienka na manžela ma rozcíti, prebehne mnou záchvev. Horký aboľavý, rana sa nezacelila, nikdy sa nezahojí. Padol pri obrane Mariupola, budú tomu dva roky. Vtom čase som už pracovala tu, na Pjontekovom ranči. Ušla som, keď Charkov zasiahli ruské kazetové rakety. Smerče. Zničili sídlisko, kde sme žili– paneláky, škola aj ihriská prestali existovať, zmenili sa na ruiny. Jurij ma od začiatku invázie nabádal, aby som neriskovala, nezostávala na Ukrajine aradšej sa stiahla za hranice. Do Poľska, na Slovensko alebo do Česka, hlavne preč. Každý deň čelil smrti, aj napriek zákazu komunikácie mi bolo jasné, že jeho prápor trpí ťažkými stratami. Bojovať, zabíjať všivavých orkov, dokázal iba svedomím, že som vbezpečí. Dlho som odolávala, nemala som silu nechať tam rodičov, ktorí sú na útek pristarí. Otca zmáha nemoc amatka… Nikdy ho ne­opustí, zabilo by ju to. Napokon, krátko po zbombardovaní miestnej pôrodnice adetskej nemocnice som sa odhodlala. Zdesenie aj zúfalstvo ma vytlačili zdomova. Prekročila som hranicu, ušla do Poľska aspolu shŕstkou ďalších skončila vŻywci. Robila som tam servírku, nič moc, ale nebudili ma sirény nočných poplachov. Mizerný plat, rodičom som posielala sotva niečo na vyžitie. Našťastie som stretla Dinga– každý ho tak prezýva. Oslovil ma, ponúkol mi prácu na ranči– kúsok od Żywca, vslovenskom pohraničí. Tam sa situácia zlepšila, robila som pri koňoch, ktoré zbožňujem. Ostatní sa ku mne správali vľúdne, aspoň náznak dobra vtej zlobe. Tak by to aj zostalo, nebyť mojej nešťastnej povahy. Príliš zvedavá, všade strkám nos, aj tam, kam nemám… Mohla som byť spokojná, nevšímať si čudné debny akontajnery, nechať to na pokoji. Ale ja nie, musela som sliediť, zisťovať… Pýtať sa robotníkov… Odkiaľ pochádzajú, ako ich naverbovali do práce, podobné hlúposti… Nehralo mi, že väčšina znich sú bezdomovci, ktorých sem, do lesov vpohraničí, priviezli od západu– podaktorých až zBratislavy alebo Wrocławi. Isteže, lacná pracovná sila, podobne ako my zUkrajiny. Ale načo ich privážať ztakej diaľky– zoslabnutých, ubiedených, často závislých na alkohole či fete? Navyše včase, keď sa od východu valí záplava utečencov, ktorých zdomova vyhnal Putin. Zdalo sa mi to zvláštne, najmä keď niekoľkí znich zo dňa na deň zmizli, zatiaľ čo noví pribúdali…


  Príliš som sa vypytovala, dozvedel sa otom Ding. Nič mi nevytkol, ale odvtedy uhýbal pohľadom– prestal sa mi dívať do očí. Mala som pochopiť, že je to varovanie, mala som sa zobrať aujsť. Vyšmyknúť sa, zmiznúť ztoho prekliateho ranča, kým sa dalo…


  Teraz je už neskoro, bojím sa, čo ma čaká. Prišli podvečer, za súmraku, doviezli sa na nissane, ktorý bol celý od blata. Práve som dočistila kone, keď ma Ding zavolal apriviedol ksedemmiestnemu džípu. Sedeli vňom dokopy šiesti muži vrátane ich šéfa sčiernym klobúkom. Na zadných sedadlách sa tiesnili dvaja robotníci– zdali sa mi vyplašení, sršal znich strach. Nechcela som si prisadnúť, ale Ding ma postrčil, nezmohla som sa na odpor. Stačila sekunda, nerozhodná chvíľa, hneď za mnou pribuchol dvere. Vybavené. Potom nastúpil na miesto šoféra, naštartoval, vyrazili sme do hôr. Žiadne vysvetlenie, ani slovo, hluchota.


  Netuším, kam nás vezie, hornatý región pokrývajú lesy. Dávno som stratila orientáciu, neviem, či smerujeme na sever alebo na juh, či sme stále na Slovensku alebo už vPoľsku. Zviera mi žalúdok, ruky mám studené, civiem do noci. Tí dvaja, čo sedia vedľa mňa, sú na tom podobne. Cítim ich napätie, vdychujem zápach potu– boja sa. Nepoznám ich, nepracovali na ranči, ale to nič neznamená. Pjontek má vtejto oblasti viacero podnikov– na slovenskej ipoľskej strane. Aspoň toľko som zistila, okrem ranča pri Polhore mu patrí aj píla vSihelnom, športová hala vŻywci, turistický rezort pod Pilskom, firma na energetické montáže aktovie, čo ďalšie. Vybudoval celé impérium, už jeho otec tu vraj veľa znamenal, mnohí sa ho obávali.


  Nissan prudko zastane, trhne mnou. Ozve sa šťuknutie zámky, chlapi otvárajú dvere, vystupujú. Ding nevypol zapaľovanie, motor pradie, reflektory ožarujú priestor. Poľana obohnaná kríkmi, za nimi hustý borovicový porast. Schúlim sa, nechcem vykročiť, toto nedopadne dobre.


  „Kde to sme?“ vypľúva spolusediaci. „Čo snami –“


  Nedopovie, dvere sa roztvoria, mocné ruky ho vytiahnu zauta. Šmaria ho na zem, začujem, ako zaduní. Stíchne, vyrazilo mu dych.


  Druhý robotník šomre, hromží, ale sunie sa von, nechce zažiť tvrdý dopad. Odpor je zbytočný, ak ma vytiahnu násilím, začnem panikáriť. Radšej sa poberiem dobrovoľne, nech mi zostane ilúzia kontroly nad tým, čo sa so mnou deje. Dlaňou si prejdem po páse, pod tričkom nahmatám darček, ktorý mi venoval Jurij, keď ho odvelili na donecký front.


  Strnulo vystúpim. Podrážky sa mi zaboria do hliny, zapraská ihličie adrobné vetvy. Vdýchnem teplý vzduch, po dnešnej páľave sa nestihol ochladiť. Zacítim živicu aj vysušený mach, začujem cvrlikanie, kdesi vdiaľke zahúka sova. Pozriem na mužov, preletím po nich očami, snažím sa odhadnúť ich úmysly. Majú prázdne, chladné pohľady, pozorne sledujú každý môj pohyb. Dôjde mi, že striehnu, zostávajú vpohotovosti– vyčkávajú, či sa oniečo pokúsim.


  Skloním hlavu, nahrbím sa, poslušne zamierim na poľanu. Ding kráča za mnou, nedotýka sa ma, ale keď zastanem, rázne ma postrčí. Zozadu začujem tupý náraz, ktosi zasipí. Neobzriem sa, tuším, že niekto ztrojice kopol do robotníka, ktorý sa pomaly zviechal zo zeme. Asi jeden zbratov Wulfských– ozrutných dvojčiat, ktoré vždy sprevádzajú šéfa. Viem, že sú to bývalí zápasníci, zakaždým, keď navštívili ranč, správali sa agresívne.


  Neborák znova zakvíli, nevdojak pozriem cez plece. Oto Wulfský ho zdrapil za ruku, vykrútil mu ju anacvičeným chmatom ho núti postaviť sa. Robotník sa driape na nohy, stoná, zovretie mu páči zápästie aj lakeť.


  Dvojča sa prizerá, pochechtáva sa, posotí druhého pracanta, aby sa pohol. Vedú ich za mnou, mierime na kraj poľany– do kužeľov svetla zreflektorov. Prejdeme zopár metrov, potom mi Ding položí dlaň na plece, aby som zastala. Stačí, ďalej netreba. Kúsok pred sebou, na rozhraní osvetlenej plochy, rozoznám vzemi vyhĺbenú ryhu. Brázda po lesnom pluhu, príprava na výsadbu. Alebo na niečo iné…


  Zatmie sa mi pred očami, podlomia sa mi kolená. Čierne tušenie sa potvrdí, zvyšky nádeje sa rozplynú. Nedoviezli nás sem na nočnú fušku, nenastala krízová udalosť, ktorá vyžaduje rýchly pracovný zásah. Nič také…


  Zabijú nás, popravia, zmizneme ako tí ostatní. Rozbúši sa mi srdce, rozdychčím sa, telom prebehne tras. Zaleje ma pot, naprázdno preglgnem. „Prečo?“ zachrapčím.


  Ding zamliaska jazykom, zlostne zafučí. „Musela si sliediť? Načo si do toho rýpala?“


  Mlčím, sama neviem– moja prekliata zvedavosť. Matka mi odmala opakovala, že na ňu raz doplatím. Mala pravdu, už sa to blíži…


  „Chcel som im to vyhovoriť, ale…“ Ding stíchne, dôjdu mu slová.


  Otočím sa, budem im pri tom hľadieť do očí, aspoň nejaký vzdor. Zvláštne slovo. Doma na Ukrajine ho od začiatku invázie používame často. Neraz býva zbytočný, ale občas má cenu sám osebe, bez ohľadu na výsledok… Ruka mi skĺzne kpásu, pod tričkom nahmatám posledný dar od svojej lásky.


  Vzdor…


  Dorazí knám zvyšok partie, dvojčatá ku mne dostrkajú robotníkov. Šéf zastane obďaleč, rovno oproti mne. Tmavá silueta sklobúkom, spoza chrbta ho ožarujú svetlá. Vyčkáva, zapaľuje si cigaretu.


  Chlap, ktorého skopali, zaregistruje vyhĺbenú ryhu. Pochopí, svitne mu, čo sa na nás valí. Rozkvíli sa, rozjačí, ovládne ho des. Meravo sa rozbehne do tmy, chabý pokus oútek. Nespraví ani dva kroky, zableskne sa, zaduní rana. Zásah do hlavy, krvavá spŕška, pád. Zvalí sa do porastu, skrúti sa, zachrčí.


  Dvojča nespúšťa ruku spištoľou, namieri na druhého muža. Ten zdvihne dlane, nekvíli, neprosíka, celý sa chveje.


  „Bež,“ prikáže mu strelcov brat.


  Vzdor… Zvláštne slovo, prežívam šok, apredsa sa mi neustále vracia. Prstami vkĺznem pod tričko, nahmatám rúčku taktického noža, ktorý mi daroval Jurij. Kobun, japonská oceľ. Ľahký, tenký, určený na skryté nosenie. Štrnásťcentimetrová čepeľ, spevnený hrot… Chcel, aby som bola vbezpečí, jedine tak dokázal zabíjať orkov.


  „Bež, kurva!“


  Chlap sa ani nepohne, nemôže, ovládla ho paralýza. Dychčí, údy sa mu trasú. Všetci naňho hľadia, čakajú, či sa vzchopí.


  Pevne zovriem rukoväť, musím byť rýchla.


  Zableskne sa, výšľah zhlavne, výstrel.


  Nezaváham, vytrhnem nôž, skočím dopredu– šéf stojí oproti mne. Ding skríkne, pokúsi sa ma zadržať. Švihnem čepeľou, zasiahnem predlaktie. Zjačanie, krik.


  Vzdor!


  Ďalší krok, tmavá silueta– blízko. Chcem ho bodnúť, rozpárať, zobrať ho so sebou.


  Vzadu zahrmí rana. Nič necítim, neviem, či ma trafili. Nepodstatné.


  Naplno vrazím do šéfa, nič ma nezastaví. Napriahnem ruku, čepeľ zasviští…


  Pustí cigaretu, zľahka uskočí, spraví jediný chvat. Krátky aúsporný. Zdrapí mi zápästie, presmeruje pohyb, zmení jeho dráhu.


  Oceľ sa mi zaborí do brucha. Zľahka, ladne, lenže hlboko. Nadoraz, až po záštitu rukoväti.


  Znehybniem, vyrazí zo mňa vzduch. Necítim bolesť, iba silný tlak, nemôžem sa nadýchnuť. Každou sekundou strácam silu, iste masívne krvácam.


  Zdvihnem pohľad, zadívam sa mu do tváre, stále vzdorujem, hoci už len očami.


  Zazdá sa mi, že vjeho výraze zachytím uznanie, náznak rešpektu.


  „Už je dobre,“ povie po poľsky. Vôňa tabaku, pokojný tón, chce ma utíšiť. „Neodporuj.“


  Stále mi fixuje zápästie, nedovolí mi vytiahnuť nôž zrany.


  Druhou rukou ma drží, aby som nespadla– pevne, zároveň takmer nežne.


  „Ochvíľu to začne bolieť,“ zašepká. „Nechcem, aby si trpela.“


  Zmĺkne, tvár mu znehybnie, chladným pohľadom mi však niečo hovorí.


  Pripravím sa, stisnem zuby akývnem hlavou.


  Šklbne rukou, prudko asilno, rozpára mi brucho. Naširoko, presekne aortu aj dutú žilu.


  Tlmene skríknem, napnem sa, ochabnem. Červená záplava, čľapot krvi. Skokový pokles tlaku, rozostretý pohľad, hukot vušiach. Zima, roztrasie sa mi brada, po líci mi steká slza. Prepadávam sa do tmy, Jurij na mňa už čaká… Vyprsknem, napľujem do tej nehybnej tváre, môj posledný vzdor.


  ŽIVOT


  I


  


  Horúčava ako vpekle. Zranča vyštartovali nadránom, vpríjemnom chlade, ale keď po štvorhodinovej jazde vchádzali do Bratislavy, Dingovi bolo na skapanie. Starý Ford Transit, ktorý používali na tento účel, nemal poriadnu klimatizáciu, iba jednoduchý systém so slabým výkonom. Kabína dodávky sa rozpálila, suchý vzduch mu dráždil hrdlo aj priedušky.


  Spotenou tvárou mu zamykalo, sykol– trápila ho rana na predlaktí, šoférovanie jej neprospievalo. Pálila ho, vystreľovali znej bolestivé zášklby, nie anie si uľaviť. Po dvoch týždňoch konečne prestávala svrbieť, už sa hojila– ateraz toto, znova si ju rozdráždil. Šesť stehov, Nadiya ho hnusne dorezala.


  Žiadna Nadiya, napomenul sa, bola to ukrajinská kurva, nič viac! Správal sa knej pekne, dohodil jej prácu na ranči, všetko mohlo byť fajn. Namiesto toho… radšej na to nemyslieť. Skončilo sa to inak, než si prial, chcel urobiť dobrý skutok, ale… Šesť stehov, boľavé predlaktie, za dobrotu na žobrotu. Ešte aj šéf ho zjebal, že nedával pozor, že sa mu vyšmykla… Aspoň ten taktický kobun si zobral, dobrý nôž, osožný, reže ako sviňa. Odvtedy ho nosil pri sebe, možno sa zíde. Spolu sjazvou na predlaktí mu pripomína, že nesmie byť mäkký auž nikdy nepoľaviť vpozornosti. Inak ho nečaká nič dobré. Šéf sa neserie, neodpúšťa chyby, najmä ak sa zopakujú viac než raz.


  „Pozri na tie veže,“ prehodil kparťákovi, aby pretrhol myšlienky.


  „Pozerám,“ ozval sa Miro zvedľajšieho sedadla. „Downtown to volajú, mrakodrapy tam rastú.“


  Ding pokrútil hlavou, zvýšok mal hrôzu, nešiel by tam bývať ani za boha. Potočil volantom, biela dodávka zišla zcestného okruhu– vnorila sa do ulíc apo Bajkalskej zamierila khlavnej stanici.


  Odparkovali na Šancovej, rutina, zakaždým to tak robili. Nesliedili tam bezpečnostné kamery, pohoda. Vystúpili, ovalilo ich dusno, zo žeravého betónu sálalo teplo. Prepotené tričká sa im lepili na telá, hnusná šichta, ale nedalo sa nič robiť. Museli naverbovať adoviezť troch nových muklov, aby vyrovnali nedávny úbytok.


  Malátne vykročili popri štvorprúdovke, našťastie to nemali ďaleko. Už kúsok povyše, vparku pred stanicou, začali vyhliadať obete. Zvykli tu posedávať bezdomovci, ale aj feťáci, všelijaké trosky. Zvyčajne mali zčoho vyberať, aj preto sem merali takú dlhú cestu. Muklovia, ktorých tu naverbujú aprevezú na sever, tam nemajú žiadne väzby, nikto ich nepozná, nikomu nebudú chýbať. Tak to vrchnosť vymyslela,tak je to správne.


  Ding potriasol hlavou, prestal sa zamýšľať, lepšie sa rozhliadol. Bieda. Inokedy už vparku zazrel zopár sľubných kusov, tentoraz ani jeden. Zo stanice prúdili zástupy ľudí, lenže to boli obyčajní civili, takí ho nezaujímali.


  „Prázdno ako vhrobe,“ posťažoval sa Miro aodpľul si.


  „Horúčava skurvená. Háveď zaliezla.“


  „Do tieňov, úkrytov. Podchody, fontány, také pozrime.“


  „Kurva tam!“ zanadával Ding. „Akurát po rozpálenom meste sa mi chce loziť…“


  „Jebať, pozrime ešte tu, na stanici.“


  „Rozdeľme sa, ty choď tam, ja pôjdem tadiaľto.“


  Vykročili, Miro zamieril knástupišťu električiek, Ding sa pobral kželezničnej stanici. Míňal pristavené autobusy, do ktorých sa tlačili hŕby turistov imiestnych, šomral, zlostne si masíroval predlaktie. Do nosa mu udierala zmes pachov– výfukové plyny, fastfoodové stánky, hnijúci odpad vpreplnených košoch. Napínalo ho, priložil si dlaň na ústa, zrýchlil.


  Hlavná budova pred ním rástla– ošarpaná socialistická búda. Kovová konštrukcia, presklená fasáda aj strecha, na ktorej sa jagali lúče… Hneď mu bolo jasné, že dnu ho zdrví ešte väčšie peklo.


  Došiel ku vchodu, pretrel si čelo avošiel dnu. Dusno, spotenina, ľudská riava. Hlásenie omeškaní vlaku, útržky rozhovorov, detský džavot iplač. Vkiosku vyhrávalo rádio, elektronický letný hit.


  Dingovi sa ztoho zakrútila hlava. Oproti tichu pohraničných lesov, na ktoré si zvykol, to bol priveľký rozdiel. Od náporu sa mu podlamovali kolená, musel sa ovládať, aby odtiaľ neušiel. Znova ho natiahlo, začuchal pach moču aj čistiacich prostriedkov. Rozhliadol sa po informačných tabuliach, pokladniach ačakárňach. Skontroloval okolie úschovne batožín aj staničnú reštauráciu. Oči mal dobre vytrénované– nábor už vykonal mnohokrát–, ale nezbadal žiadneho mukla.


  Zanadával avykročil do hlbších zákutí stanice. Obišiel halu, nazeral do kútov, priechodov aj do koridorov svýdajnými automatmi. Tam sa bežne ukrývala háveď, dnes ani jediný kus. Dingom zalomcovala zlosť, cítil sa na skapanie. Chcel už vypadnúť ztejto smradľavej stanice aj zcelejBratislavy. Ale po minulom fiasku, ktoré ho stálo dorezané predlaktie, dnes musel splniť zadanie– doviezť aspoň tri kusy. Bral by čokoľvek, aj tak nemali dlhú životnosť. Skontroloval podchody vedúce na peróny, ani tam sa nepošťastilo.


  Dovliekol sa naspäť do haly, lial zneho pot, hukot ho dorážal. Rana ho bolela, vysmädol, všetko na chuja. Už sa nevládal prehŕňať ľudskou masou, strácal nervy, čochvíľa niekomu pridrbe. Poznal svoju výbušnú povahu, spôsobila mu veľa problémov. Nemohol si dovoliť žiadny ďalší incident, šéf neznáša problémy– najmä také, akým sa dalo vyhnúť. Preto sa pripojil kzáplave turistov, ktorí sa vyrojili zpodchodu, adošiel snimi kbočnému východu.


  Len čo sa ocitol vonku, oslnilo ho ostré svetlo. Zmrštil tvár, prižmúril oči pred slnkom,snažil sa zorientovať. Stál na betónovej ploche pri vedľajšom koľajisku. Sálalo znej teplo, vyhriaty vzduch sa vlnil, výhľad sa rozplýval.


  Ding si pretrel vlhké vlasy, vyhrnul si tričko, látkou si ovieval brucho. Dychčal, nevedel, čo má podniknúť. Zopakoval si, že musí priviezť tri kusy– tak znelo zadanie, výhovorky neobstoja. Wulfských ani šéfa nebude zaujímať, že háveď zaliezla pred horúčavou, že nenašiel žiadnych muklov. Po tom, ako sa mu tá sviňa vyšmykla aohrozila šéfa, to mal nahnuté.


  Urobil zopár krokov avtedy si ho všimol. Zažmurkal, lepšie sa prizrel, pocítil nádej. Žeby konečne? Načase, vesmír mu dlhuje trochu dobroty. Len kúsok obďaleč, pri rozbitom kvetináči, niekto ležal. Bezďák, kto iný by sa tu vyvaľoval?


  Ding sa poobzeral apridal do kroku, pobehol. Prikrčil sa, aby si prezrel objekt záujmu. Zásah, sľubný kus! Chlap ležal schúlený medzi špakmi aodpadkami. Tvár mal odvrátenú, vek sa nedal odhadnúť. Šťúple, ale šľachovité telo– ak ho vykŕmia, zvládne zopár úloh. Viac sa od neho aj tak nečaká.


  Odporne páchol, naisto bezdomovec, vandrák. Na sebe mal vyblednutú košeľu, deravé džínsy, tenisky svydratými podrážkami. Iste žil na ulici už dlho, bol vyhladovaný, kožu mal vysušenú apopraskanú, telo vyprahnuté. Zdalo sa, že je vagónii, že skapína. Čosi bľabotal, zasipel, potom sa rozkašľal.


  Ding doňho štuchol špičkou topánky. „Nezdochýnaj, doboha, toto mi nerob!“


  Muž sa prevalil, letmo napriahol ruku, žmúril do svetla.


  „Kurva,“ zašomral Ding. „Starý jak hovädo…“


  Mukel mal hustú bradu, no aj tak bolo jasné, že ide ostarca. Vráskavá, zošúverená tvár, ľavé oko mliečne– asi nejaký zákal.


  „Tu si!“ ozvalo sa od stanice. „Všade ťa hľadám.“


  Ding sa obzrel, uvidel Mira, kumpán sa usmieval. „Pozri, čo som našiel,“ ukázal na svoj sprievod. Dvaja bezďáci, muž ažena, stredný vek. Ideálne.


  „Kurva, paráda! Ešte jedného apadáme.“


  „Aty čo máš?“ zastarel sa Miro. „Ukáž.“


  „Ále,“ Ding mávol rukou. „Iba túto zdochlinu.“


  „Toto?“ prizrel sa kolega. „Však to je staré.“


  „Vidím, kurva, ale vstanici nikoho. Tak čo, ideme ­hľadať?“


  „Nechce sa mi vtejto spare…“


  Ding znova štuchol do ležiaceho tela– trochu ho nakopol, aby videl, či reaguje. „Možno sa pozbiera,“ nadhodil.


  „Ak cestou skape, budú problémy. Vieš, ako je vtej dodávke teplo.“


  „Štyri hodiny… Hádam vydrží…“


  Miro pokrčil plecami. „No neviem, radšej neriskovať.“


  Ding sa rozhliadol, zvažoval možnosti. Chcel vypadnúť, po stanici sa už motali dlho, mohli si ich všimnúť poliši, ktorí tam hliadkovali. Hlavne nepriťahujte pozornosť, zdôrazňoval šéf. Rýchla akcia. Nájdite háveď, sľúbte ubytovanie aj dobrú robotu, naložte aodvezte.


  „Chceš ísť robiť na Oravu?“ zrúkol na starca.


  „Nechaj ma,“ prskol. „Zdochnúť, skončiť, zomrieť…“


  „Chce ísť robiť.“


  „Pre mňa, za mňa,“ zhodnotil Miro. „Ale ber si ho ty, hrozne smrdí.“


  Ding sa nadýchol ačupol si, aby mužovi pomohol vstať. „Tak ideme!“


  Úbožiak zaprotestoval, chabo sa bránil, nemal sily na výrazný odpor. Ťahal zposledného, keby tu zostal ležať, ostré lúče arozpálený betón by ho zabili. Už čoskoro, do pár hodín. Ktovie, prečo sa spolu sostatnými neutiahol do úkrytu. Asi už nevládal, mal všetkého dosť, netúžil po živote.


  Ding ho vytiahol na nohy, zadúšal sa od smradu, neochotne ho podopieral. Starý sa tackal, čochvíľa zakopával, ale nechal sa viesť. Už nevzdoroval, aj chabý odpor ho vyčerpal. Zakliesnil sa oDinga, bol ľahučký, len kosť akoža. Chripel, šomral, dokonca zaprosil, aby ho nechali umrieť. Ding sa sním nehádal, nič mu nevysvetľoval. Vpodstate plnil jeho prianie. Viedol ho na smrť– oddialenú len opár týždňov.


  Starec náhle stíchol, zastal, telo sa mu naplo. Ding naňho zazrel, nakrčil čelo, nerozumel tej zmene.


  Vandrák mu hľadel kpásu, kde spod trička vytŕčalo puzdro arukoväť taktického noža. Pokýval hlavou, zdvihol pohľad, zaostril na Dinga zdravým okom. „Zle ho nosíš,“ vytisol cez popraskané pery. Potom sa nadobro odmlčal.


  II


  Jediná chyba azomrieš. Peter sa pozrel nadol– hlbina ho utíšila. Nebál sa výšok, odmala si ich užíval. Aj preto vykonával takúto prácu, hoci by nemusel. Riaditeľ firmy EnergoStav nepotreboval výjazdy do terénu. Lenže aj otec, ktorý spoločnosť vybudoval– apo ktorom ju Peter zdedil–, to tak robieval. Rekonštrukcie elektrických vedení, stavba nových stožiarov, montáž transformátorových staníc, výmena vodičov ihavarijné zásahy… Patrik Tichý nikde nechýbal. Svojim zamestnancom išiel príkladom, nebál sa výškových prác. Obdivoval stožiare ako dôkaz ľudskej vynaliezavosti atúto vášeň preniesol na syna.


  Dnes však Peter dostával zabrať– keby ho odspodu nesle­­dovala partia, zliezol by na zem. Lenže takto… Musí ísť príkladom, musí vydržať… Päťdesiatmetrový prenosový stožiar veľmi vysokého napätia– 220 kilovoltov, tichý bzukot, vibrácia. Výmenu izolátorov vykonávajú pod napätím– vedenie napája severnú časť regiónu aj transformačnú stanicu vNámestove. Odstávky by spôsobili priveľa komplikácií. Nič výnimočné, ale zakaždým pri tom ide oživot. Ochranná kombinéza abezpečnostné prvky sťažujú pohyb, zvyšujú náročnosť. Pridružili sa aj horúčavy, ktoré sužujú krajinu už druhý týždeň. Najlepšie by bolo počkať, kým poľavia– oveľa bezpečnejší postup. Ibaže zmluva je zmluva, termíny nepustia. Ani otec nikdy neustupoval, veril, že firma prosperuje, iba keď je spoľahlivá. Dôveru adobré meno považoval za základ obchodných vzťahov. Spoľahlivosť, poctivosť aplnenie záväzkov– triáda, na ktorej si ako presvedčený kapitalista zakladal. Často vtom zachádzal do extrému, mohla za to jeho protestantská oravská výchova– svoju prácu chápal ako ozajstné poslanie, povolanie od Najvyššieho.


  Peter si uvedomoval, že aj dnešný výkon znamená extrém. Jediná chyba azomrieš, opakoval si ako mantru. Nepreháňal, práca nič neodpúšťala– kruto trestala nepozornosť. Hoci mal ešte len dvadsaťšesť rokov, videl to už dvakrát. Najprv ako decko, druhý raz pred necelým rokom pri úseku nad Oravskou Lesnou, kde vymieňali izolátory na starom vedení. Jeden zjeho chlapov vtedy zle zafixoval poistný hák, šmykol sa na ramennej konzole apri páde sa dostal príliš blízko vodiča. Preskočil oblúk. Hrôza– zabila ho kombinácia popálenín azranení zdopadu na zem…


  Peter zdvihol pohľad, napravil si prilbu arozhliadol sa zo stožiara, ktorý sa ako oceľový titan týčil nad záplavou smrekov. Lesy siahali až khorizontu, samé zvlnené kopce, divočina. Elektrické vedenie sa tiahlo údolím medzi Ráztokou ahorouJavorina. Vetvy stromov sa neknísali, nezafúkal ani vánok, krajinu dusila nehybná spara.


  Od rána vymenili už dva izolátorové reťazce, ktoré držali káble vbezpečnej polohe. Pracovali na tom vtíme, po upevnení druhého reťazca poslal kolegov dole, aby si oddýchli. Aj jeho zmáhalo vyčerpanie, ale nepobral sa za nimi. Na tomto stožiari zostával posledný poškodený reťazec. Už ho zafixovali tyčami asvorkami– stačí vňom odhora vymeniť izolátor. Rutina, rýchly zákrok, zvládne to aj sám…


  Skontroloval popruh istiaceho lana, zacvakol karabínu do kotviaceho bodu apustil sa do výstupu na horné rameno stožiara. Dvíhal sa pomaly, kombinéza mu obmedzovala pohyb, zalieval ho pot. Zdržovalo ho aj prekladanie karabín, lenže také sú pravidlá– dvojité istenie, zakaždým dva kotviace body. Malo to význam, pošmyknutie zabíja, žiadna ďalšia šanca.


  Žmúril, mriežková štruktúra stožiara odrážala slnečné lúče, celý kolos sa blyšťal. Takmer poslepiačky vyliezol na najvyššie trojuholníkové rameno aprepol si istenie na priečny nosník. Chvíľu počkal, potreboval sa vydýchať askoncentrovať. Až teraz sa začne zábava. Stiahol si rukavice, prepotené dlane si utrel do žltej kombinézy. Horúčava, neprestajný bzukot, únava… Potriasol hlavou apresunul sa po úzkej plošine. Zafixovaný reťazec visel kolmo pod ním, pripomínal perlový náhrdelník. Dvanásť porcelánových diskov pospájaných kovovými okami. Vyzerali krehko, pripomínali hračku, tvorili však jedinú bariéru medzi napätím vo vodičoch astožiarom. Keby niektorý disk zlyhal, uvoľnený kábel by sa dotkol konštrukcie aspôsobil skrat. Alebo by na stožiar preskočil elektrický oblúk. Výsledok rovnaký: výšľah teploty dvadsaťtisíc stupňov Celzia, výboj sextrémnou intenzitou prúdu. Okamžitá smrť, zovretie krvi, uvarenie vnútorností…


  Skontroloval ochranné vybavenie, utiahol istiace lano, ztašky na bedrovom páse vytiahol náhradný izolátor. Zpopruhu si odistil izolačnú tyč, kliešte akľúč, potom si natiahol rukavice. Kľakol si, vyklonil sa zplošiny, začal prezerať reťazec. Vedel, že je vňom poškodený disk, určila to predbežná kontrola. Uvidel ho, hneď prvý odhora– po glazúre sa tiahla prasklina. Dlhá atenká, nebezpečná, mohla prepustiť vlhkosť alebo spôsobiť náhly rozpad izolátora.


  Stiahol sa na plošinu, kývol svojim pod stožiarom, vytiahol vysielačku. „Začínam výmenu,“ zahlásil podľa bezpečnostného postupu. Chvíľu sa koncentroval, teraz príde rock and roll. Musí postupovať pozvoľna, precízne. Nešlo len oto, že prasknutý disk sa pri dotyku môže rozpadnúť, fatálnych nástrah číhalo viac. Zhlboka sa nadýchol, zobral izolačnú tyč snástavcom auvoľnil hornú svorku reťazca, ktorá ho pripájala ku konštrukcii stožiara. Zaťal zuby, sykol, napol sa…


  Reťazec poklesol, zostal však namieste, nespadol, udržala ho fixácia odspodu.


  Peter si vydýchol, prvá nástraha prekonaná, ide sa ďalej. Opatrne tyčou odpojil spodnú časť disku od vodiča. Položil náradie, načiahol sa nad uvoľnený reťazec, rukami uchopil prasknutý izolátor. Začal ho dvíhať, vyťahovať ksebe. Svižne, nie však prudko– hrozilo, že rozkýva celý reťazec. Porcelánový disk bol ťažký, šmýkal sa mu zúchopu. Ak spadne, roztriešti sa a… Radšej ani nemyslieť.


  Peter zahnal obavy, sústredil sa na úlohu. Po tvári mu stekali kvapky, bzukot mu rezal do mozgu. Vdýchol ozónový pach, na predlaktiach pocítil mravčenie– korónový výboj, ionizácia vzduchu okolo vodičov svysokým napätím.


  Vytiahol izolátor na plošinu, našťastie sa nerozpadol. Opatrne ho uložil do tašky, vytriasol si unavené ruky. Ešte sa nesmel uvoľniť, úľava príde až neskôr. Prisunul nový izolátor, naposledy ho prezrel. Žiadne závady ani nečistoty, blížilo sa finále– najkritickejšia časť výmeny. Zdvihol izolátor, napojil ho do úchytu, upevnil horný spoj. Vyskúšal, či je pevný, potom disk naviazal kreťazcu. Znova utiahol, posledná kontrola, jemne odstránil istenie. Reťazec držal namieste, vyzeralo to dobre, celá pravda sa však ukáže až po uvoľnení spodnej fixácie.


  Pozbieral náradie azačal zostupovať na dolné rameno. Začul nový zvuk, okamžite znehybnel, zamrel. Napadlo mu, že spravil chybu, že sa čochvíľa uškvarí. Zaťal zuby anapol sa, očakával zásah.


  Zvuk zosilnel, nevychádzal zo stožiara, ale zlesa. Vrčanie motora. Agresívne, vysoké obrátky, asi terénny džíp. Peter sa uvoľnil, lenže obavy ho neopustili. Premkla ho predtucha, zadúfal, že sa mýli…


  Len čo sa spoza húštiny vynoril sivý Nissan Patrol, jeho nádej vyhasla. Spoznal to auto, blížia sa problémy, nič dobré. Stiahlo mu žalúdok, olizol ho strach. Po celý čas tu balansoval na hrane katastrofy anebál sa, išiel príkladom. Toto však bolo iné– šéfove gorily. Neznášal ich, nerád snimi prichádzal do styku. Zosobňovali opak všetkého, čomu veril, očo sa snažil. Paraziti neschopní uživiť sa produktívnou prácou. Nevedeli premýšľať, sústrediť sa, vytvárať čokoľvek zmysluplné ani ponúkať osožnú službu. Nemali disciplínu osvojiť si pracovné návyky, naučiť sa niečo náročné aznášať drinu, úmornú rutinu– predpoklady poctivej roboty. Zmohli sa iba na zastrašovanie, vydieranie aprimitívne násilie– aj to len vďaka tomu, že ich príroda obdarila telesnou mohutnosťou. Ani len oto sa nepričinili, aak áno, tak za pomoci steroidov– ďalšieho podvádzania.


  Petrovi sa znich dvíhal žalúdok. Najradšej bol, keď stýmito typmi nemusel jednať, keď snimi neprichádzal do kontaktu anešpinil si realitu ich existenciou. Ibaže niekedy sa tomu nedalo vyhnúť– osud mu rozdal karty inak, než by si prial. Otec smatkou sa pred deviatimi rokmi zabili pri búračke, firma sa vtedy topila vdlhoch. On bol ešte len stredoškolák, stará mama zotcovej strany– Ema– sa situáciu pokúšala zvládnuť. Robila, čo mohla. Pochádzala zprotestantského rodu, podnikanie mala vkrvi. Vpäťdesiatych rokoch jej rodičov okradli komunisti– štátom organizovaná lúpež ich pripravila ovšetko. Zažila hrôzy kolektivizácie, preto verila vcelkom iné hodnoty– vosobnú zodpovednosť, usilovnosť avoľný obchod.Takéto presvedčenie preniesla na otca. Jeho smrť ju zdrvila, no aj tak sa pokúsila zachrániť firmu, dostať ju zdlhov. Lenže neuspela, princípy podnikania starej školy už dávno neplatili. Nevládala sa zorientovať vnovom digitálnom svete, vbruselskej byrokracii, reguláciách agrantových schémach. Navyše, miestna socialistická vláda podporovala korupčný systém našich ľudí, vktorom jej verní dostávali štedré finančné dotácie od štátu, aj keď boli neschopní, neinovatívni anevýkonní, ato na úkor snaživých, produktívnych avynaliezavých. Tým sa načisto pokrivilo podnikateľské prostredie, ľudia sEminým myslením nemali šancu.


  Napokon vyčerpala všetky alternatívy. Realita ju dotlačila ktomu, čomu sa chcela vyhnúť– pustila do firmy mladého Romana Pjonteka, ktorý uhradil dlhy výmenou za väčšinový vlastnícky podiel. Vedela, čo je zač– kriminálnik. Poznala Romanovho otca, na jeho hrôzovládu vregióne počas deväťdesiatych rokov spomínala súdesom. Načisto však rezignovala, zatrpkla, prijala jedinú možnosť, ktorá zostávala. Zachránila firmu, lenže za obrovskú cenu– stratila nad ňou kontrolu. Roman prebral riadenie aPetra dosadil do pozície riaditeľa. Rýchlo pochopil, že nikoho spoľahlivejšieho nezoženie. Väčšinou rešpektoval jeho rozhodnutia aj návrhy na investície arozvoj firmy. Do výkonných sfér mu nezasahoval, nechával ho produkovať zisk. Ale finančnú stránku si strážil, do účtovných tokov mu nikto nevidel. Peter aj Ema tušili, že sa deje čosi nekalé, že Pjontek firmu používa ako nastrčený front– fasádu poctivého podnikania, zatiaľ čo cez jej účtovníctvo legalizuje alebo prepiera ďalšie, čierne aktivity.


  Nepríjemné bývali aj občasné návštevy jeho mužov. Motali sa po firemných priestoroch, všade strkali nos avyvolávali konflikty. Niekedy privážali nekvalifikovaných chudákov apožadovali, aby ich Peter zamestnal. Tlačili naňho, vraj dočasné riešenie, nie nadlho. Po čase ich na­ozaj brali aodvážali nevedno kam. Alebo títo pracanti sami ušli, zo dňa na deň zmizli, ráno neprišli do práce. Naposledy to tak spravila dvojica kopáčov. Budú tomu dva týždne. Nikomu nič nepovedali, vnoci sa zobrali azdrhli. Výkop nechali rozrobený, nulová zodpovednosť.


  Petra taký prístup rozčúlil, bol sa sťažovať uPjonteka. Zbytočne, boss mu poradil, aby sa cez to preniesol. Bezdomovci autečenci, ktorých mu dovezú, vraj potrebujú prácu, aby sa cez deň nenudili. Tak mu to povedal, znelo to zvláštne. Akoby ich hlavná práca súvisela snočným časom… Otom však Peter nevedel, ani nechcel, radšej sa viac nezaujímal. Ustúpil, netúžil sa hádať, obzvlášť nie sPjontekom. Lenže aj tak si nepomohol. Jeden zjeho technikov vkrčme začul, že vrovnakom čase ako tí dvaja kopáči zmizla zPjontekovho ranča aj mladá Ukrajinka. Spojil si dve adve, začal špekulovať atárať. Rozhlasoval, že sa udialo niečo nekalé, že to nemôže byť náhoda. Fáma sa rozšírila, dostala sa do nesprávnych uší– blížiaci sa nissan bol toho dôkazom.


  Peter zliezol zo stožiara apozrel kdžípu, čo práve zastal obďaleč. Motor stíchol, na oboch stranách sa otvorili dvere, von sa vysúkali bratia Wulfskí. Smola, budú problémy… Naprázdno preglgol, dvojicu zduše neznášal. Gorily, bojovníci MMA, obaja holohlaví, potetované ruky aj hrubé krky– nápisy vo švabachu, symbol čierneho slnka, železný kríž… Oto aKurt, volali ich tu vlčí bratia alebo Nemci– kvôli ich prušiackym rodinným koreňom. Neboli miestni, prišli odkiaľsi od Poznane, ľudia sa ich báli. Opodstatnene, bratia sa správali násilnícky, zostávali však nedotknuteľní. Vskupine fungovali ako kápovia, zodpovedali sa ich šéfovi, aten podliehal Pjontekovi. Jednoduchá hierarchia, nemenný poriadok. Najmä od pandémie, následných volieb anávratu starých čias, ktoré pripomínali deväťdesiate roky. Na tejto strane hraníc sa bratia nemuseli obávať polície ani súdov, dokonalá beztrestnosť. Dobre to vedeli, takýto stav si užívali, na rozdiel od poľskej strany sa tu nemuseli krotiť.


  Peter prikročil ksvojim chlapom, ktorí sa nevdojak zomkli, azachmúrene sledoval dvojicu. Wulfskí si nenáhlivo vykračovali, dávali si načas, stupňovali efekt. Došli nepríjemne blízko, zastali. Prázdnymi pohľadmi preleteli po skupine.


  

  



  Koniec ukážky

